Endel Kukner

Endel Kukner (7. aprill 1924 Salutaguse, Simuna kihelkond, Virumaa – 20. juuni 1995 Tallinn) oli eesti õpetaja ning koolijuht.

1943. aastal lõpetas ta Rakvere 1. Gümnaasiumi.

1943. aasta novembrist 1944. aasta augustini teenis Eesti vabatahtlikuna Soome 200. jalaväerügemendis, osales tõrjelahingutes Viiburi lahe ääres ja Vuoksil. 1944. aasta augustis tuli tagasi Eestisse. Nõukogude vägede sissetungi järel oli 1945. aasta kevadeni metsavend Varbolas, seejärel legaliseerus.

1947. aastal lõpetas Rakvere Õpetajate Seminari juures pedagoogilise klassi. 1961. aastal lõpetas Tallinna Pedagoogilise Instituudi ajaloo eriala.

Aastatel 1947–1950 töötas Rakvere Õpetajate Seminaris. Aastatel 1950–1956 oli ta Kohala kooli direktor, 1956–1957 Meremäe kooli direktor, 1957–1961 Väike-Maarja Keskkooli ajalooõpetaja ja õppealajuhataja. Aastatel 1961–1984 oli ta Keila 1. Keskkooli direktor, ajaloo- ja ühiskonnaõpetuse õpetaja. 

Laulis õpetajate ning soomepoiste meeskooris. Ta tegutses ka ilmalike matusetalituste kõnelejana.Peep Pillak, Heini Vilbiks. Soomepoiste elulood. Tallinn: Grenader, 2015

Tunnustus
1979 Eesti NSV teeneline õpetaja

Isiklikku
Tema abikaasa Ruth (1927–2025) oli eesti keele ning kirjanduse õpetaja. Ta töötas aastakümneid Keila koolis.

Viited

Välislingid
[Haud Tallinna Liiva kalmistul]

Kategooria:Eesti koolijuhid
Kategooria:Eesti õpetajad
Kategooria:Eesti ajalooõpetajad
Kategooria:Tallinna Ülikooli vilistlased
Kategooria:Soome 200. jalaväerügemendi koosseis
Kategooria:Eesti metsavennad
Kategooria:Eesti NSV teenelised õpetajad
Kategooria:Keila Kool
Kategooria:Liiva kalmistule maetud
Kategooria:Sündinud 1924
Kategooria:Surnud 1995